OpenLLM-France/wikimedia huggingface dataset:
# Eva Dawes

Eva Dawes (Toronto, 17 de setembre de 1912 - Thames Ditton, 30 de maig de 2009) va ser una atleta canadenca, especialista en el salt d'alçada, que va competir durant les dècades de 1920 i 1930.
El 1926, amb tan sols 14 anys, guanyà el seu primer campionat nacional de salt d'alçada. Repetiria triomfs entre 1932 i 1935. També aconseguí tres rècords nacionals de l'especialitat.
El 1932 va prendre part en els Jocs Olímpics de Los Angeles, on va guanyar la medalla de bronze en la prova del salt d'alçada del programa d'atletisme. No va participar en els Jocs d'Amsterdam de 1928, per ser massa jove, ni als de Berlín de 1936, perquè els va boicotejar.
El 1937 es casà amb Arthur Spinks i es traslladà a viure a Anglaterra, on va viure la resta de la seva vida.

## Millors marques

* Salt d'alçada. 1,60 metres (1932)

## Referències

* 1 2 3 4 5 «Eva Dawes Olympic Results». sports-reference.com. Arxivat de l'original el 17 d’abril 2020. [Consulta: 7 febrer 2019].
* ↑ Eva Dawes a trackfield.brinkster.net
# Frederick Kingsbury

Frederick Kingsbury (Fredericksburg, 20 de maig de 1927 - Guilford, 7 d'octubre de 2011) fou un remer estatunidenc que va competir durant la dècada de 1940. Era fill del també medallista olímpic Howard Kingsbury.
El 1948 va prendre part en els Jocs Olímpics de Londres, on guanyà la medalla de bronze en la prova del quatre sense timoner del programa de rem. Formà equip amb Stuart Griffing, Gregory Gates i Robert Perew.

## Referències

* ↑ Fred Kingsbury's obituary
* 1 2 «Fred Kingsbury Larsen Olympic Results». sports-reference.com. Arxivat de l'original el 3 de març 2012. [Consulta: 11 juny 2019].
# Simona Krupeckaitė

Simona Krupeckaitė (Utena, Comtat d'Utena, 13 de desembre de 1982) és una ciclista lituana que especialista en el ciclisme en pista.
Del seu palmarès destaquen les dotze medalles als Campionats del món en pista, dues d'elles d'or. Ha participat en quatre Jocs Olímpics.

## Palmarès

* 2009
** Campiona del món en 500 metres
** Campiona d'Europa d'Òmnium Sprint
* 2010
** Campiona del món en Keirin
* 2012
** Campiona d'Europa en Keirin
** Campiona d'Europa en Velocitat per equips (amb Gintarė Gaivenytė)
* 2016
** Campiona d'Europa en Velocitat

### Resultats a la Copa del Món en pista

* 2004
** 1a a Aguascalientes, en Keirin
* 2008-2009
** 1a a Cali i Pequín, en Keirin
** 1a a Cali i Pequín, en Velocitat
** 1a a Cali i Pequín, en 500 metres
* 2009-2010
** 1a a Manchester, en Keirin
** 1a a Cali, en Velocitat
** 1a a Cali, en 500 metres
* 2011-2012
** 1a a la Classificació general i a les proves de Cali i Londres, en Keirin
* 2015-2016
** 1a a Hong Kong, en Keirin
* 2016-2017
** 1a a Glasgow, en Velocitat
** 1a a Glasgow, en Keirin

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Heteropliohip

L'heteropliohip (Heteropliohippus hulberti) és una espècie extinta de mamífer perissodàctil de la família dels èquids que visqué a Nord-amèrica durant el Miocè. Se n'han trobat restes fòssils a Califòrnia (Estats Units). Es tracta de l'única espècie del gènere Heteropliohippus. Es distingeix dels altres èquids hipsodonts del Neogen per 18 caràcters cranials, dentals i de les extremitats. El nom genèric Heteropliohippus significa 'diferent de Pliohippus', mentre que el nom específic hulberti fou elegit en honor del paleontòleg estatunidenc Richard C. Hulbert, Jr.

## Referències

* 1 2 Entrada «Heteropliohippus hulberti» de la Paleobiology Database (en anglès). [Consulta: 11 setembre 2023].
* ↑ Kelly, 1995, p. 5.
* ↑ Kelly, 1995, p. 6.

## Bibliografia

* Kelly, T. S. «New Miocene horses from the Caliente Formation, Cuyama Valley Badlands, California» (en anglès). Contributions in Science, Natural History Museum of Los Angeles County, 455, 1995, pàg. 1-33.
# Turó d'en Castellar

El Turó d'en Castellar és una muntanya de 329 metres que es troba al municipi de Porqueres, a la comarca catalana del Pla de l'Estany.
# Evelyn Furtsch

Evelyn Furtsch (San Diego, Estats Units 17 d'abril de 1914 - 15 de març de 2015) va ser una atleta estatunidenca, especialista en la prova de 4×100 metres relleus en què va arribar a ser campiona olímpica l'any 1932.

## Carrera esportiva

En els jocs olímpics de Los Ángeles de 1932 va guanyar la medalla d'or en els 4x100 metres relleus amb un temps de 48.4 segons, arribant a la meta per davant de Canadà (que van ser plata) i Regne Unit (bronze), sent les seves companyes d'equip: Mary Carew, Annette Rogers i Wilhelmina von Bremen.

## Referències

* ↑ «Evelyn Furtsch». [Consulta: 16 desembre 2017].
* ↑ «Evelyn Furtsch Olympic Results». sports-reference.com. Arxivat de l'original el 18 d’abril 2020. [Consulta: 7 febrer 2019].
# Frederika van der Goes

Frederika van der Goes (Pretòria, 26 de novembre de 1908 - Pretòria, 24 d'octubre de 1976) va ser una nedadora sud-africana que va competir durant la 1920.
El 1928 va prendre part en els Jocs Olímpics d'Amsterdam, on disputà dues proves del programa de natació. Guanyà la medalla de bronze en el la prova dels 4x100 metres lliures, formant equip amb Marie Bedford, Rhoda Rennie i Kathleen Russell, mentre en els 400 metres lliures finalitzà en cinquena posició.

## Referències

* ↑ «Freddie van der Goes Olympic Results». sports-reference.com. Arxivat de l'original el 19 de maig 2011. [Consulta: 31 agost 2018].
# Jolanta Polikevičiūtė

Jolanta Polikevičiūtė (Panevėžys, 25 de setembre de 1970) va ser una ciclista lituana que fou professional del 1998 al 2009. Va participar en tres edicions dels Jocs Olímpics.
La seva germana bessona Rasa també es dedicà professionalment al ciclisme. Així com el seu marit Víktor Manakov i el seu fill Víktor.

## Palmarès

* 1993
** Vencedora d'una etapa al Gracia Tour
* 1994
** Vencedora d'una etapa al Tour ciclista femení
* 1995
** Vencedora d'una etapa al Tour de Finisterre
* 1997
** Vencedora d'una etapa al Trofeu d'Or
* 1998
** 1a al Trofeu d'Or i vencedora de 2 etapes
* 1999
** Vencedora d'una etapa al Trofeu d'Or
** Vencedora d'una etapa a la Women's Challenge
* 2002
** Vencedora d'una etapa al Giro d'Itàlia
* 2004
** Vencedora d'una etapa a l'Emakumeen Bira
** Vencedora d'una etapa al Giro de Toscana-Memorial Michela Fanini

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Còig

Còig és un grup de música folk canadenc de l'Illa del Cap Bretó, Nova Escòcia. El grup està format per Darren McMullen a la guitarra, mandolina, mandola, banjo, buzuki, xiulets, flauta i vocals; Rachel Davis al violí tradicional, viola i vocals; Jason Roach al piano i Chrissy Crowley al violí tradicional i viola.

## Història

Còig es va formar l'any 2010 per actuar al Celtic Colours International Festival.
La banda, que en aquell temps incloïa al violinista Colin Grant, va publicar el seu primer àlbum Five l'any 2014. L'àlbum, que va incloure nous arranjaments i instrumentació de música tradicional, va guanyar el premi d'Àlbum Tradicional de l'Any als 10è Premis de Música Folk Canadenca. Van augmentar la popularitat l'any 2015 amb Carols, un àlbum de música nadalenca.
Còig va publicar l'àlbum Rove l'any 2017. Va rebre nominacions als 13è Premis de Música Folk Canadenca a l'Àlbum Tradicional de l'Any i al "Traditional Roots Album of The Year" al "Juno Awards of 2018. Aquell any la banda va actuar a la cerimònia dels "East Coast Music Awards". Aquest any Colin Grant va deixar el grup.
Els anys 2017 i 2018 la banda va actuar un cop més al "Celtic Colours International Festival". L'any 2018 la banda va ser nominada "Roots/tradicional recording" de l'any als "East Coast Music Awards".

## Referències

* ↑ "Re-Còig-nition for Cape Breton band". Cape Breton Post, February 6, 2018.
* ↑ "Cape Breton super group Còig in Western Maine to tour new CD 'Rove'". Daily Bulldog, September 10, 2017.
* ↑ "Cape Breton's Coig mixes it up". The Georgia Straight, August 13, 2014.
* ↑ "Lennie Gallant, Còig among East Coast winners at folk music awards". Halifax Chronicle-Herald, November 30, 2014.
* ↑ "Còig wins Canadian Folk Music Award". SaltWire Network. Cape Breton Post, Nov 30, 2014
* ↑ "New Christmas music for the heart and soul" Arxivat 2018-04-17 a Wayback Machine.. Halifax Chronicle-Herald, December 4, 2015.
* ↑ "Canadian Folk Music Awards Reveal 2017 Nominees". Exclaim!, September 21, 2017.
* ↑ "Juno Awards nominations offer a few surprises". Toronto Star, February 6, 2018.
* ↑ "East Coast Music Awards go to diverse group of artists". Cape Breton Post, Apr 27, 2017
* ↑ "Còig, Grant part ways". SaltWire Network, Cape Breton Post, Apr 02, 2015
* ↑ "PHOTOS: At halfway point, Celtic Colours still has lots in store". Chronicle Herald, Stephen Cooke, Oct 07 2018
* ↑ "Celtic Colours wraps up for another year". Cape Breton Post, Dan MacDonald, Oct 20, 2016
* ↑ Holly Gordon. "2018 East Coast Music Awards: the complete list of winners". CBC News, May 4, 2018

## Enllaços externs

* Còig - Lloc web oficial
# Meniscoteri

Els meniscoteris (Meniscotherium) són un gènere extint de mamífers condilartres de la família dels fenacodòntids que visqueren a Nord-amèrica durant l'Eocè inferior. Se n'han trobat restes fòssils als Estats Units i Mèxic. Les espècies d'aquest grup eren animals herbívors que pesaven entre 5 i 17 kg, és a dir, eren més petites que Phenacodus. Tenien les dents de tipus selenodont. Feien 60 cm de llargada. La taxonomia dels condilartres és controvertida i hi ha científics que rebutgen aquest ordre com a polifilètic. En cas de ser així, els meniscoteris podrien ser euungulats o afroteris basals.

## Referències

* 1 2 Entrada «Meniscotherium» de la Paleobiology Database (en anglès). [Consulta: 11 setembre 2023].
* 1 2 Carlton, 2019, «Meniscotherium».
* ↑ Asher, 2018, p. 336.
* ↑ Kemp, 2005, p. 238.
* ↑ Asher, 2018, p. 314.

## Bibliografia

* Asher, R. J. «Diversity and relationships within crown Mammalia». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 301-352. ISBN 978-3-11-027590-2.
* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
# Tossal Caterí

El Tossal Caterí és una muntanya de 597 metres que es troba al municipi de Castellfollit de Riubregós, a la comarca de l'Anoia.
# Evelyne Hall

Evelyne Hall (Minneapolis, 10 de setembre de 1909 - Oceanside, 20 d'abril de 1993) va ser una atleta estatunidenca, especialista en tanques, que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en la prova dels 80 metres tanques del programa d'atletisme.
Guanyà els títols de l'AAU a l'aire lliure de 1930 i de relleus de 1931 a 1933, i els indoor de 1931, 1933 i 1935. En retirar-se va fer d'entrenadora i professora d'educació física.

## Millors marques

* 80 metres tanques. 11.7" (1932) Rècord del món

## Referències

* 1 2 3 «Evelyne Hall Olympic Results». sports-reference.com. Arxivat de l'original el 9 de febrer 2019. [Consulta: 7 febrer 2019].
* ↑ Evelyne Hall a trackfield.brinkster.net
# Friedel Berges

Friedel Berges (Darmstadt, 23 d'octubre de 1903 - Darmstadt, 13 d'agost de 1969) va ser un nedador alemany que va competir durant la dècada de 1920.
En el seu palmarès destaquen quatre medalles al Campionat d'Europa de natació, tres el 1926 i una el 1927; i cinc campionats nacionals.
El 1928 va prendre part en els Jocs Olímpics d'Amsterdam, on va disputar dues proves del programa de natació. En ambdues quedà eliminat en sèries.

## Referències

* 1 2 «Friedel Berges Olympic Results». sports-reference.com. Arxivat de l'original el 2012-11-09. [Consulta: 24 novembre 2018].
# Guadalteba

Guadalteba és una comarca que es troba al Nord de la província de Màlaga.

## Municipis

Els municipis que formen la comarca són:
* Almargen
* Ardales
* Campillos
* Cañete la Real
* Carratraca
* Cuevas del Becerro
* Sierra de Yeguas
* Teba
# Valgipes bucklandi

Valgipes bucklandi és una espècie extinta de mamífer pilós de la família dels milodòntids que visqué a Sud-amèrica durant el Plistocè. Se n'han trobat restes fòssils als estats brasilers de Bahia, Minas Gerais i Rio Grande do Norte, així com a l'Uruguai. Es tracta de l'única espècie reconeguda del gènere Valgipes. Era un peresós de mida mitjana que pesava centenars de quilograms. Es nodria de fulles, brots, arrels i fruita. Fou anomenat en honor del teòleg, geòleg i paleontòleg britànic William Buckland.

## Referències

* 1 2 Entrada «Valgipes bucklandi» de la Paleobiology Database (en anglès). [Consulta: 12 setembre 2023].
* ↑ Lobato, Carolina [et al]. «Presence of the ground sloth Valgipes bucklandi (Xenarthra, Folivora, Scelidotheriinae) in southern Uruguay during the Late Pleistocene: Ecological and biogeographical implications» (en anglès). Quaternary International, 601, 2021, pàg. 104-115.
* ↑ Fariña, Vizcaíno i De Iuliis, 2013, p. 182.
* ↑ dos Santos Pereira, I. C. [et al]. «Record of the giant sloth Valgipes bucklandi (Lund, 1839) (Tardigrada, Scelidotheriinae) in Rio Grande do Norte state, Brazil, with notes on taphonomy and paleoecology» (en anglès). Journal of South American Earth Sciences, 43, 2013, pàg. 42-45.

## Bibliografia

* Fariña, R. A.; Vizcaíno, S. F.; De Iuliis, G. Megafauna: Giant Beasts of Pleistocene South America (en anglès). Indiana University Press, 2013. ISBN 978-0-253-00719-3.
# Tossal d'en Cervera

El Tossal d'en Cervera és una muntanya de 1.348 metres situada entre el municipi de la Sénia, a la comarca catalana del Montsià (Catalunya) i el de la Pobla de Benifassà al Baix Maestrat (País Valencià).

## Vegeu també

* Refalgarí
# Felice Fanetti

Felice Fanetti (Campodolcino, 20 de febrer de 1914 - Cremona, 1 de setembre de 1965) fou un remer italià que va competir durant la dècada de 1940.
El 1948 va prendre part en els Jocs Olímpics de Londres on, fent parella amb Bruno Boni, guanyà la medalla de bronze en la prova de dos sense timoner del programa de rem. En el seu palmarès també destaca una medalla de bronze al Campionat d'Europa de rem de 1949.

## Referències

* ↑ «Felice Fanetti Olympic Results». sports-reference.com. Arxivat de l'original el 12 d’octubre 2012. [Consulta: 29 juliol 2019].
# Fritiof Svensson

Konrad Martin Fritiof Svensson (Bälinge, Uppsala, 2 de juny de 1896 – Estocolm, 5 de març de 1961) va ser un lluitador suec, especialista en lluita grecoromana, que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en la competició del pes ploma del programa de lluita grecoromana. Quatre anys més tard, als Jocs de París, fou cinquè en la mateixa prova. El 1922 guanyà el campionat del món de la categoria.

## Referències

* ↑ «Fritiof Svensson Olympic Results». sports-reference.com. Arxivat de l'original el 21 de setembre 2011. [Consulta: 23 agost 2017].
* ↑ Fritiof Svensson. Comitè Olímpic Suec
# Nouria Mérah-Benida

Nouria Mérah-Benida (àrab: نورية مراح بنيدة, Nūriya Marāḥ Banīda) (Alger, 19 d'octubre de 1970) és una ex atleta algeriana especialista en proves de mig fons.
El seu primer èxit arribà als Jocs del Mediterrani de Bari 1997 on assolí la medalla d'or en 1500 metres. Als Jocs Panafricans de Johannesburg 1999 Mérah-Benida guanyà dues medalles d'argent en 800 metres i 1500 metres. El seu major èxit arribà als Jocs Olímpics de Sydney 2000 on guanyà la medalla d'or als 1500 per davant de les romaneses i favorites Violeta Szekely (plata) i Gabriela Szabo (bronze). El mateix anys guanyà una plata en 800 metres i un or en 1500 als Campionats d'Àfrica.

## Referències

* ↑ «Holmes fades in 1500m». [Consulta: 18 juliol 2007].
# Callophoca obscura

Callophoca obscura és una espècie extinta de mamífer carnívor de la família de les foques (Phocidae) que visqué a les aigües costaneres d'Europa i Nord-amèrica entre el Miocè mitjà i el Pliocè superior. Se n'han trobat restes fòssils a Bèlgica i els Estats Units. Es tracta de l'única espècie reconeguda del gènere Callophoca. Era un parent relativament proper de la foca monjo del Mediterrani d'avui en dia. A diferència de la majoria dels monaquins basals, era un animal gros, amb una llargada de gairebé 3 metres. Mostrava dimorfisme sexual.

## Referències

* 1 2 Entrada «Callophoca» de la Paleobiology Database (en anglès). [Consulta: 24 setembre 2023].
* ↑ Berta, 2017, p. 105.

## Bibliografia

* Berta, A. The Rise of Marine Mammals (en anglès). Johns Hopkins University Press, 2017. ISBN 9781421423265.
# Muntanyes Challenger

Les Muntanyes Challenger (en anglès Challenger Mountains) és una serralada que es troba a l'illa d'Ellesmere, al territori canadenc de Nunavut. Forma part de la Serralada Àrtica, sent la serralada situada més al nord del món. El cim més elevat de la serralada és la Mont Commonwealth, de 2.225 msnm. La serralada United States es troba immediatament a l'est d'aquesta serralada.
La serralada cobreix una superfície de 14.892 km² i es troba dins el Parc Nacional de Quttinirpaaq, un dels més septentrionals del món, junt amb el Parc Nacional del nord-est de Grenlàndia.

## Referències

* ↑ Challenger Mountains a Atlas of Canada

## Enllaços externs

* Challenger Mountains a peakbagger.com (anglès)
# Felix von Heijden

Herman Carel Felix Clotilde von Heijden (Weerselo, Overijssel, 11 d'abril de 1890 - Boxtel, 17 de novembre de 1982) fou un futbolista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol. Vuit anys abans, als Jocs d'Estocolm, havia estat convocat per disputar la competició de futbol, però en no disputar cap partit no va rebre la medalla de bronze que guanyà la seva selecció.
Pel que fa a clubs, defensà els colors del Quick Nijmegen. Amb la selecció nacional sols jugà 1 partit.
Posteriorment, entre 1923 i 1955, fou alcalde de Rosmalen.

## Referències

* 1 2 3 «Felix, Jonkheer von Heijden Olympic Results». sports-reference.com. Arxivat de l'original el 4 de setembre 2017. [Consulta: 17 setembre 2017].
* ↑ voetbalstats.nl
# Heidi Andreasen

Heidi Andreasen (Tórshavn, 18 de desembre de 1985) és una nedadora de les illes Fèroe.

## Paricipació als Campionats del món

Andreasen va participar en dues edicions dels mundials de natació, en l'edició del 2002 i en la del 2006.
Al Campionat del món del 2002, celebrat a Mar del Plata va obtenir dues medalles de plata (en S8 100 metres lliures i S8 400 metres lliures) i una de bronze (en S8 50 metres lliures).
En l'edició del 2006 a Durban no va obtenir cap medalla.

## Participació als Jocs Paralímpics

Va representar les Illes Fèroe als Jocs Paralímpics d'Estiu del 2000, on hi va guanyar tres medalles de plata (en S8 50 metres lliures, S8 100 metres lliures i S8 400 metres lliures) i un bronze (en S8 100 metres esquena).
Va ser l'única representant de les Illes Fèroe a les Olimpíades Paralímpiques d'Estiu del 2004, i hi va guanyar una única medalla de bronze als S8 400 m lliures, amb un temps de 5' 26'' 29'''.
Heidi Andreasen va tornar a competir als Jocs Paralímpics d'estiu del 2008. Va ser la portadora de la bandera de les Illes Fèroe durant la cerimònia d'obertura dels jocs. Aquest cop no va guanyar cap medalla. Va ser la seva última participació en uns Jocs Paralímpics.
A les Illes Fèroe no hi havia piscines amb les mides d'una piscina olímpica, i Andreasen es va haver d'entrenar sempre en una piscina que amidava la meitatː 25 metres.

## Palmarès

Jocs Paralímpics :
| Any | Lloc | Prova |
| 2000 | Sydney ( Austràlia) | 50 m lliure S8 |
| 2000 | Sydney ( Austràlia) | 100 m lliure S8 |
| 2000 | Sydney ( Austràlia) | 400 m lliure S8 |
| 2000 | Sydney ( Austràlia) | 100 m esquena S8 |
| 2004 | Atenes ( Grècia) | 400 m lliure S8 |
Campionat Mundial de natació :
| Any | Lloc | Prova |
| 2002 | Mar del Plata ( Argentina) | 100 m lliure S8 |
| 2002 | Mar del Plata ( Argentina) | 400 m lliure S8 |
| 2002 | Mar del Plata ( Argentina) | 50 m lliures S8 |

## Referències

* ↑ «Athlete Biographyː ANDREASEN Heidi» (en anglès). Beijing 2008, 2008. Arxivat de l'original el 2008-09-18. [Consulta: 15 octubre 2020].
* ↑ «Palmarès de Heidi Andreasen» (en anglès). Comitè Paralímpic Internacional. [Consulta: 15 octubre 2020].
* 1 2 3 «Paralympic diary: Day eight» (en anglès). BBC, 25-09-2004. [Consulta: 15 octubre 2020].
* ↑ «Final medal standings at Athens Paralympics» (en anglès). people.cn, 29-09-2004. [Consulta: 15 octubre 2020].
* ↑ «Résultats» (en francès). Radio-Canada, 29-09-2004. [Consulta: 15 octubre 2020].
* ↑ «BEIJING 2008 PARALYMPIC GAMES OPENING CEREMONY - FLAGBEARERS LIST» (en anglès). Comitè Paralímpic Internacional. Arxivat de l'original el 2008-09-09. [Consulta: 15 octubre 2020].
* ↑ «Overall Medal Standings» (en anglès). Comitè Paralímpic Internacional. Arxivat de l'original el 2008-09-28. [Consulta: 15 octubre 2020].

## Enllaços externs

* Palmarès de Heidi Andreasen. (anglès)
# Afrochoerodon kisumuensis

Afrochoerodon kisumuensis és una espècie extinta de mamífer proboscidi de la família dels querolofodòntids que visqué a Àfrica durant el Miocè inferior a mitjà. Se n'han trobat restes fòssils al nord, l'est i el sud del continent. Tenia el crani alt i curt. Els ullals superiors eren gruixuts, amb un diàmetre de 9 cm. Es nodria d'herba en zones obertes.
Es tracta de l'única espècie del gènere Afrochoerodon, que anteriorment també contenia l'espècie actualment coneguda com a Choerolophodon zaltaniensis.

## Referències

* 1 2 Entrada «Afrochoerodon» de la Paleobiology Database (en anglès). [Consulta: 28 setembre 2023].
* 1 2 Werdelin i Sanders, 2010, «Proboscidea» (W. J. Sanders, E. Gheerbrant, J. M. Harris, H. Saegusa i C. Delmer).
* ↑ «Elephant ancestors' teeth evolved in response to long term changes in diet and climate in Africa» (en anglès). EurekAlert!, 14 agost 2023. [Consulta: 28 setembre 2023].

## Bibliografia

* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Cim de Riumar

El Cim de Riumar és una muntanya de 15 metres que es troba al municipi de Deltebre, a la comarca catalana del Baix Ebre.
Al cim podem trobar-hi un vèrtex geodèsic (referència 257158001).
# Feodossi Vanin

Feodossi Vanin (Batúrinskaia, 25 de febrer de 1914 $^{(Julià)}$ - Moscou, 26 de desembre de 2009) va ser un atleta rus, especialista en curses de fons, que va competir sota bandera soviètica entre les dècades de 1930 i 1950.
El 1952 va prendre part en els Jocs Olímpics de Hèlsinki, on fou vint-i-setè en la marató del programa d'atletisme.
En el seu palmarès destaca una medalla de bronze en la marató del Campionat d'Europa d'atletisme de 1950, rere Jack Holden i Veikko Karvonen. Guanyà catorze títols soviètics, tres dels 5.000 metres (1943, 1946 i 1947), set dels 10.000 metres (1940, 1943, 1944, 1945, 1947, 1948 i 1949), dos de marató (1948 i 1950), un de l'hora (1940) i un de cros (1945). Va establir el rècord del món dels 30 quilòmetres i nombrosos rècords nacionals. Un cop retirat passà a exercir d'entrenador.
Va ser guardonat amb l'Orde de la Bandera Roja del Treball, l'Orde de l'Estrella Roja i l'Orde de la Insígnia d'Honor. El 1942 va rebre la insígnia del mestre d'esports distingits de l'URSS.

## Millors marques

* 5.000 metres. 14' 43.6" (1950)
* 10.000 metres. 30' 09.6 " (1950)
* marató. 2h 27' 29" (1952)

## Referències

* ↑ Легкая атлетика. Энциклопедия. Том 1: А–Н. Человек, 2012, p. 130. ISBN 978-5-904885-80-9.
* 1 2 Feodossi Vanin a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* 1 2 3 «Ванин Феодосий Карпович | Спорт-страна.ру» (en rus). [Consulta: 26 maig 2020].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 692 [Consulta: 23 maig 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 59 i 65. ISBN 978-83-62033-30-0.
* ↑ «Track and Field Statistics». [Consulta: 26 maig 2020].